cyanic-selkie/wikianc huggingface dataset:
Git
Git on suunniteltu POSIX-yhteensopiville käyttöjärjestelmille (mukaan lukien Linux ja macOS). Se toimii myös Microsoft Windowsilla; virallinen asennuspaketti perustuu MinGW MSYSiin ja sisältää myös tyypillisiä POSIX-ympäristöjen apuohjelmia, kuten Bash-komentotulkin ja OpenSSH-asiakasohjelman. Git voidaan asentaa Windowsiin myös Cygwin-järjestelmän osana. Unix-suunnittelufilosofian mukaisesti Git ei ole yksittäinen sovellusohjelma, vaan koostuu suuresta joukosta pienempiä sovelluksia, joista kukin toteuttaa yksittäisiä toimintoja.
Gitin sanotaan olevan kolmannen sukupolven versionhallintajärjestelmä, joka toimii hajautetusti ja seuraa muutosjoukkoja. Muita vastaavia versionhallintajärjestelmiä ovat Mercurial ja GNU Bazaar.
Gitin alkuperäinen kehittäjä Linus Torvalds kertoo hajautetun järjestelmän eduksi, että politikointi käyttäjäoikeuksista poistuu: jokaisella käyttäjällä on oma tietovarasto. Hajautettu versionhallinta mahdollistaa myös helpot ja luotettavat varmuuskopiot ja henkilökohtaisten kokeellisten tietovarastojen käytön. Aiemmissa järjestelmissä muutoksien yhdistäminen oli monimutkainen operaatio.
Brasiliandoggi
Ulkomuoto
Brasiliandoggi on tiivis- ja vankkarakenteinen, ja sillä on leveä ja raskas pää. Se antaa vaikutelman vahvasta, nopeasta ja ketterästä koirasta. Runko on lihaksikas, rintakehä suuri ja voimakas ja raajat voimakkaat. Lyhyt karvapeite on sileää ja tiivistä. Vaikka koira muistuttaakin paljon dogo argentinoa, erona on se että kaikki värit hyväksytään. Uroksen säkäkorkeus on 56–59 cm ja se painaa 29–42 kg. Nartulla vastaavat mitat ovat 50–56 cm ja 23–37 kg.
Git
Historia
Linux-ytimen versionhallintaan käytettiin vuonna 2002 käyttöön otettua BitMoverin suljetun lähdekoodin BitKeeper-ohjelmistoa. BitMover antoi BitKeeperin ilmaiseen käyttöön avoimen lähdekoodin projekteille, mutta sen ehtoja ja ratkaisua kritisoitiin. BitKeeper käytti hajautettua mallia, joka inspiroi projekteja kuten GNU Arch, Darcs ja Monotone.
Vuonna 2005 Andrew Tridgell pyrki tekemään BitKeeperiä käyttävän ohjelman takaisinmallinnuksella, joka oli vastoin BitKeeperin käyttöehtoja. Torvalds yritti sovitella Tridgellin ja BitMoverin Larry McVoyn välillä, mutta päättivät lopettaa BitKeeperin käytön. Katsottuaan vaihtoehtoja Torvalds päätti kirjoittaa oman hajautetun versionhallintajärjestelmän korvaajaksi, koska Linux-ytimen kehitystiimin tarpeet täyttävää avoimen lähdekoodin järjestelmää ei tuolloin ollut olemassa. Kehityshetkellä olemassa olleissa muissa järjestelmissä oli omat ongelmansa kuten tiedostojen uudelleennimeämisen seuranta ja suorituskyky.
Brasiliandoggi
Luonne ja käyttäytyminen
Rotu on rohkea ja tasapainoinen ja sillä on suuri kivunsietokyky. Se on tarkkaavainen ja usein vieraita kohtaan varautunut, mutta ei aggressiivinen ja toimii vain tarvittaessa. Se on itsepäinen ja vaatii määrätietoisen kasvatuksen. Se pitää lapsista eikä se dominoi paljoa perhettään, mutta se ei yleensä tule toimeen samaa sukupuolta olevien koirien kanssa. Se soveltuu paitsi vahtikoiraksi, myös erilaisiin koiraurheilulajeihin kuten agilityyn.
Git
Historia
Torvalds inhosi keskitettyä mallia kuten Subversionissa ja kehotti katsomaan vaihtoehtoja kuten Monotonea. Torvalds kritisoi Monotonea eräistä seikoista kuten tavasta käyttää ”tietokanta per kehittäjä” -mallia eikä ”tietokanta per lähdekoodipuu” -mallia. Myös Monotonen suorituskyky oli yksi vaikuttava tekijä: suorituskyky oli yksi keskeisistä vaatimuksista ja Monotone oli huomattavan hidas Linux-ytimen tiedostomäärällä.
Brasiliandoggi
Alkuperä
Rotu syntyi sattumalta Rio Grande do Sul'n alueella vuonna 1978, kun Peter Dantasin bullterrieri astui hänen naapurinsa bokserin. Havaittuaan risteytyksen piirteet hyviksi hän jatkoi jalostusta eteenpäin.
Git
Historia
Torvalds kertoo aloittaneensa Gitin kehityksen 3. huhtikuuta 2005 viimeisen BitKeeperillä tehdyn ytimen version 2.6.12-rc2 julkaisun jälkeen. Itseään tukeva Gitistä tuli noin päivässä: suuri osa kehitystyöstä ei ollut ohjelmakoodin kirjoittamista vaan tietojen käsittelyn suunnittelua. Itseään tukevana pidetään kuitenkin 7. huhtikuuta tehtyä tallennusta. Ensimmäinen muutoksien yhdistäminen Linux-ytimeen Gitillä tapahtui 17. huhtikuuta 2005. Ensimmäinen Gitillä ylläpidetty Linux-ytimen julkaisu oli versio 2.6.12 kesäkuussa 2005.
Torvalds on kertonut, että koska on käyttänyt BitKeeperiä pitkään toimintamalli vain seuraisi BitKeeperin mallia eikä sen teknisiä yksityiskohtia: Torvalds tietoisesti pyrki välttämään BitKeeperin kloonin tekemistä.
Torvalds ilmoitti 27. heinäkuuta 2005 Gitin ylläpidon siirtymisestä Junio Hamanolle, joka oli innokas kehittäjä.
Varhaiset Git-komennot olivat vaikeaselkoisia, jotka kehittyivät Hamanon kehittäessä työkaluja.
Erityisominaisuudet
Git suunniteltiin olemaan mahdollisimman nopea (Linux-ytimeen tulee valtava määrä muutoksia), tukemaan hajautettua työskentelyä, ja estämään datan virheellisyys sekä katoaminen. Sen oli myös kyettävä hallitsemaan Linuxin valtavaa kokoluokkaa, toisin kuin monet muut järjestelmät, jotka eivät skaalaudu isojen hakemistopuiden hallintaan. Git suunniteltiin myös eri kehityshaarojen tehokkaaseen ja helppoon hyödyntämiseen.
Git on suunniteltu Unix-filosofian mukaiseksi ”työkalusarjaksi”: Gitissä on joukko ohjelmia, joista kukin tekee yhden tietyn asian hyvin.
Tiedostojen uudelleennimeäminen Gitissä on implisiittistä: sitä ei nimenomaisesti seurata vaan se tulee ”automaattisesti”. Vanhemman CVS:n yleisenä heikkoutena pidetään sen tapaa tunnistaa koko päivityshistoria tiedoston nimen mukaan, jolloin tiedoston siirtäminen tai uudelleennimeäminen ei ole mahdollista joko keskeyttämättä tai uudelleennimeämättä sen historiaa, tehden siitä virheellistä. Useimmat uudemmat versionhallintajärjestelmät antavat tiedostoille oman pysyvän nimensä (tiedostojärjestelmissä käytetyn ”inoden” kaltaisen). Git ei käytä tämänkaltaisia tunnisteita, sillä koodia joudutaan välillä paloittelemaan tai yhdistelemään uudelleennimeämisen lisäksi. Tämän ylöskirjaaminen pelkkänä uudelleennimeämisenä jäädyttäisi historian jälleen virheelliseksi, mistä johtuen Git tunnistaa uudelleennimeämiset automaattisesti tallennehistoriaa selaamalla sen sijaan, että se kirjattaisiin jo tallennushetkellä. (Yksinkertaistettuna version N jokin tiedosto on uudempi kuin N-1:n. Kun N-1:stä ei löydy kyseisen nimistä tiedostoa, Git etsii tiedostoa joka löytyy vain tästä versiosta, ja on sisällöltään mahdollisimman samanlainen uudempaan verrattuna.) Tämä vaatii kuitenkin luonnollisesti enemmän säikeitä (kuormittaen siten prosessoria) sekä monenlaisia asetuksia kontrolloimaan heuristiikkaa.
Gitin on myös päätetty olevan seuraamatta tyhjiä hakemistoja. Tästä syystä pelkkien hakemistojen seuraamiseen on kansioon luotava aina vähintään yksi tyhjä tiedosto (esim. ).
Gitissä lähes jokainen operaatio on paikallinen: tämä mahdollistaa työskentelyn myös ilman jatkuvaa verkkoyhteyttä. Paikallisen lisäksi voi käyttää jaettua verkkolevyä (kuten NFS) tai palvelinta (HTTP, SSH ja Git-protokollat). Tietovarastoon voi liittää muita tietovarastoja, joihin viitataan lyhyillä nimillä (kuten origin, joka on oletusnimi tietovarastolle, josta olet kloonannut). Esimerkiksi eri kehittäjien tietovarastoista voi hakea muutoksia omaan tietovarastoon (sekä paikallisesti että verkon kautta).
Git eroaa useimmista versionhallintajärjestelmistä seuraamalla tilannekuvia yksittäisten tiedostojen erojen (delta) sijaan.
Gitin tietovarasto tukee useita lähdekoodipuita. Uusi lähdekoodipuu on ”linkitetty puu” eikä ”pääpuu” kuten - tai  -komennolla tehdessä.
Kaikelle Gitissä säilötylle lasketaan tarkistussumma SHA-1 tiivistefunktiolla jolla muutokseen viitataan: tämän johdosta on mahdotonta muuttaa minkään tiedoston sisältöä ilman että versiohallinta tietää siitä, jolloin et voi kadottaa tietoa tai menettää tietoa korruptoitumiselle. Torvaldsin mukaan ajatus sisällönosoittamistekniikasta on lainattu Monotonesta. Gitin käyttämä sisällönosoittaminen ja tapa säilöä tietoa objekteissa (muutostiedostojen sijaan) mahdollistaa minkä vain sisällön tallentamisen Gitissä.
Torvalds on kertonut kääntyneensä Bitkeeperin kehittäjän Larry McVoyn kannalle siinä, että ”kirsikan poimiminen” (, tiettyjen muutoksien valinta) on väärä toimintamalli, joka viittaa tiettyjen henkilöiden olevan ”ylhäällä” ja toisten ”alhaalla”: Linux-ytimen kehitys on entistä enemmän ”verkkomalli”, jossa Torvalds on vain ”keskeinen henkilö” eikä ”päällimmäinen”. Git tukee eri toimintamalleja versiohallinnassa kuten keskitetty työmalli, integraationhoitajamalli ja hyväntahtoinen diktaattorimalli, joissa muutokset etenevät yhden tai useamman tietovaraston kautta. Tiettyjen muutoksien valinta on mahdollista  -komennolla.
Haarojen käyttö
Gitissä haarojen tekeminen ja niiden välillä vaihtaminen  ovat nopeita ja se kannustaa toimintamalleihin, joissa haarautumista ja yhdistämistä  tehdään paljon. Monissa versionhallintatyökaluissa haarojen tekeminen ja yhdistäminen on vaativa toimenpide, joka voi vaatia uuden kopion lähdekoodeista, joka on hidasta suurissa projekteissa.
Haaran vaihtamisen yhteydessä Git pyrkii varmistamaan ettei tietoja kadoteta ja huomauttaa, jos työkopiossa on tallentamattomia muutoksia: muutokset voi tallettaa tai vaihtoehtoisesti säilöä  jos muutokset eivät ole valmiita talletettavaksi. Haaran vaihdossa Git pyrkii palauttamaan viimeisimmän talletuksen tilan. Säilö (stash) toimii pinon kaltaisella periaatteella, jossa muutoksia säilötään päälle ja niitä haetaan päältä: lisäksi voi viitata suoraan haluttuun muutokseen jonka haluaa palauttaa päällimmäisenä olevan sijaan.
Muutoksien yhdistäminen tukee erilaisia menetelmiä: resolve, recursive ja octopus, joista viimeisessä voi olla useita lähteitä yhdistettävänä. Uudempi menetelmä on ort, jossa käytetään samoja konsepteja, mutta suorituskyky on parempi. Jos haaraan yhdistetään muutoksia, jotka ovat lähdekoodipuussa suoraan edellä voidaan suorittaa ”pikakelaus” (”fast-forward”) eli vain päivitetään viittaamaan uudempaan ilman varsinaista yhdistysoperaatiota. Samaan kohtaan kohdistuvat muutokset voivat aiheuttaa konfliktin, jossa ohjelma ei automaattisesti pysty päättelemään mikä on oikea lopputulos. Konfliktin ratkaisuksi voidaan muokataan työversiossa olevaa lähdekoodia, johon on merkitty eri versioiden muutokset.
Alimoduulit ja alipuut
Git tukee alimoduulien tallentamista osana laajempaa projektia: käyttökohde on erikseen seurattavat projektit jotka voivat riippua toisistaan. Projekti voi riippua toisista projekteista, joita käytetään myös toisissa projekteissa. Lähdekoodin kopiointi jokaiseen projektiin joka käyttää sitä on työlästä ja vaikeuttaa päivittämistä. Alimoduulilla voi viitata suoraan toiseen projektiin ilman sen kopioimista. Alimoduuli viittaa tiettyyn talletukseen tietovarastossa.
Alipuu tekee vastaavan kuin alimoduuli eli sallii toisen tietovaraston sijoittamisen toisen alle, mutta ei käytä erillistä seurantaa sen hakemistopuulle. Yksinkertaistettuna alipuu on kopio toisesta tietovarastosta kun taas alimoduuli on vain viittaus toiseen tietovarastoon.
Tiivisteet
Git käyttää nykyisin SHA-1-tiivistefunktiota tiedostojen seurantaan. Git siirtyi versiossa 2.13.0 vahvennettuun SHA-1:een, joka ei ole haavoittuvainen vuonna 2017 julkaistulle SHAttered-hyökkäykselle. Siirtyminen uudempaan SHA-2 standardiin on työn alla.
Olioiden tallennus Gitissä on yksinkertaistettuna "vain" suunnattu syklitön verkko, jossa on kourallinen eri oliotyyppejä, joihin viitataan tiivisteellä.
Git tallettaa tietoa useisiin objekteihin. Tiedostoihin viitataan niiden sisällöstä lasketulla tiivisteellä. Tiedoston siirtäminen eri hakemistoon tai sen nimen muuttaminen ei muuta sen tiivistettä, mutta hakemiston sisältöä luetteloivan hakemisto-objektin tiiviste muuttuu. ”Commit”-objekti sisältää tietovaraston tilanteen tietyllä ajanhetkellä. ”Commit”-objekti sisältää metatietoa kuten tekijän ja aikaleiman, tiivisteen hakemistopuusta sekä edellisen talletuksen tiivisteen (tai useamman talletuksen muutoksien yhdistämisen tapauksessa). Näillä tiedoilla Git voi tuottaa tietovarastossa olevien tiedostojen tilan kullekin tallennukselle ja voi havaita mitä tietovarastossa on muuttunut.
Muutos tiedoston sisältöön muuttaa sen omaa tiivistettä, tiedoston sisältävän hakemiston tiivistettä ja tietovaraston tilaan viittaavaa tiivistettä.
Digitaalinen allekirjoitus
Git tukee digitaalista allekirjoittamista ja sen tarkistamista GPG:llä. Kehittäjät voivat allekirjoittaa yksittäisen muutoksen tai koko tietovaraston tilan  ja tiivisteiden käytöllä havaitaan mikäli tietovarasto ei ole sama kuin on allekirjoituksella vahvistettu.
Käyttäjäoikeudet
Git ei itse käsittele käyttäjäoikeuksia, vaan siihen käytetään olemassa olevia työkaluja kuten SSH, tiedostojärjestelmän asetukset, käyttäjäoikeuslistat (ACL) ja muita tekniikoita. Linux-ytimen versiohallinnassa käytetään gitolite-ohjelmaa oikeuksien hallintaan.
Suorituskyky
Vertailussa GNU Bazaarin ja Mercurialin kanssa Git oli kertaluokkia nopeampi.
Varmuuskopiot
Tietojen eheyden ja oikeellisuuden tarkistamiseen on  -komento. Lisäksi git tekee taustalla useita asioita ylläpidollisiin tarkoituksiin.
Suuret tietovarastot
Suurien tietovarastojen kanssa toimintaan on lisätty osittainen kloonaaminen sekä "harva checkout" : näillä ominaisuuksilla haetaan paikalliseksi vain osa tietovaraston objekteista ja työkopiosta käytetään vain osa, joka on tyypillsesti rajattu tiettyihin alihakemistoihin. Tyypillisesti tietovarasto Gitissä sisältää kaiken tiedon ja koko historian: osittaisella kloonilla voidaan rajata käyttö tiettyyn alihakemistoon.
Ohjelmistotuki
Git integroituu useisiin ohjelmointiympäristöihin. Microsoftin Visual Studio -kehitysympäristössä on tuki Git-versionhallinnalle. libgit2 on linkitettävä kirjasto, jota voidaan käyttää muissa ohjelmissa Gitin ydintoiminnallisuudelle.
Gitille on tehty useita graafisen käyttöliittymän sovelluksia. Gitille on tehty myös SQL-rajapinta. GitWeb on Gitin mukana tuleva verkkoselaimella käytettävä käyttöliittymä. cgit on käytössä Linux-ytimen versiohallintapalvelimella.
Crosby, Stills, and Nash (albumi)
Graham Nash ehdotti sekä "Marrakesh Express"- että "Lady Of The Island" -sävellyksiään The Hollies -yhtyeelle. Yhtyeen päätös olla käyttämättä niitä vahvisti Nashin halua erota kokoonpanosta. "Marrakesh Express" oli parhaimmillaan Yhdysvaltain singlelistalla sijalla 28. Itse albumi nousi sijalle 6. Jefferson Airplane esitti "Wooden Ships" -kappaleesta version ennen CS&N:n omaa julkaisua. Kappaletta oli säveltämässä yhtyeen Paul Kantner, mutta hänen nimeään ei ole tiedoissa sopimussyistä.
Kokoonpano
Rumpuja albumilla soitti Dallas Taylor, joka tuli Clear Light - nimisestä yhtyeestä. Hänestä tuli vakituinen rumpali sekä lavaesiintymisiin että studioon.
Git
VFS for Git
Nimi muutettiin muotoon VFS for Git jotta se ei sekoitu GNOME-projektin GVFS:n kanssa.
Käyttö
Eclipse Foundationin mukaan Git oli käyttäjäyhteisössä tehdyn kyselyn perusteella suosituin versionhallintajärjestelmä vuonna 2014. RhodeCoden mukaan Git oli vuonna 2016 usealla eri mittaustavalla selkeästi suosituin versionhallintajärjestelmä. StackOverflow:n kyselyssä vuonna 2018 Git oli selkeästi suosituin versionhallintajärjestelmä.
Gitin suosion syiksi sanotaan seuraavia:
Gitiä on alettu vuoteen 2009 mennessä hyödyntää Linuxin ohella lukuisissa korkean profiilin ohjelmistohankkeissa kuten: Perl, GNOME, Qt, Samba, Kannettava tietokone jokaiselle lapselle ja Googlen Android-käyttöjärjestelmä. Vuonna 2020 GCC siirtyi käyttämään gitiä versiohallintaan. Ars Technican mukaan Microsoft käyttää nykyisin Gitiä Windowsin lähdekoodien hallintaan.
Hajautetun versionhallintajärjestelmän avulla kehitys on siirtynyt parempaan kehitysmalliin: Linux-ytimen kehitys on skaalautunut tuhansien ihmisten yhteiseen kehitystyöhön.
Isännöintipalvelut
Gitiä käyttäviä lähdekoodin isännöintipalveluita on useita, joista suosituimpiin kuuluvat:
Vastaavan palvelun Gitin kanssa voi aloittaa itse käyttämällä ohjelmistoja kuten Phabricator, Jenkins ja GitLabin ohjelmisto.
Kritiikki
Gitiä on kritisoitu vaikeudesta, jota on parannettu kehittämällä työkaluja. Vaikeuden on sanottu johtuvan joustavuudesta ja olevan joustavan järjestelmän synnynnäinen piirre. Osa vaikeudesta on peräisin erilaisesta kokemustaustasta.
Gitin mukana tulee suuri joukko työkaluohjelmia ja komentoja, joista pieni osa riittää normaalikäytössä.
Julkaisut
Gitin julkaisuissa vX.Y.0 ovat ”ominaisuusversioita” ja vX.Y.Z ”ylläpitoversioita”. Ennen Gitin versiota v1.9.0 vX.Y.Z olivat ”ominaisuusversioita” ja vX.Y.Z.W ”ylläpitoversioita”.
Justin Florek
Justin Jacob Florek (s. 18. toukokuuta 1990 Marquette, Michigan, Yhdysvallat) on yhdysvaltalainen jääkiekkoilija, joka pelaa New York Islandersin organisaatiossa. Hän on Boston Bruinsin viidennen kierroksen varaus vuodelta 2010.
Ura
Florek teki viimeisen yliopistokautensa jälkeen tulokassopimuksen Boston Bruinsin kanssa 25. maaliskuuta 2012. Hän siirtyi loppukaudeksi Bostonin AHL-farmiseura Providence Bruinsiin.
Florek osallistui Bruinsin harjoitusleirille ennen kauden 2012–2013 alkua, mutta hänet lähetettiin takaisin Providenceen 14. syyskuuta 2012. Florek pelasi 71 peliä Providencessa tehden 11 maalia ja 27 tehopistettä runkosarjassa sekä 11 pudotuspeliottelua, joissa teki yhden maalin ja kaksi syöttöpistettä, kun Providence eteni konferenssifinaaleihin, joissa Wilkes-Barre/Scranton Penguins tiputti heidät.
22. syyskuuta 2013 Florek lähetettiin jälleen Providenceen aloittamaan kautta 2013–2014, mutta hän pääsi kauden aikana pelaamaan neljä ottelua myös NHL:ssä. 4. tammikuuta 2014 Florek teki debyyttinsä Bostonin voittaessa Winnipeg Jetsin lukemin 4–1. Hänet lähetettiin seuraavana päivänä AHL:ään. Florek teki ensimmäisen NHL-maalinsa 9. tammikuuta 2014 ohittaessaan Los Angeles Kingsin maalivahti Jonathan Quickin.
Vuoden 2014 pudotuspelien avauskierroksella Florek teki ensimmäisen playoff -maalinsa 20. huhtikuuta Detroit Red Wingsiä vastaan.
2. heinäkuuta 2015 Florek jätti Bruinsin siirtyen vapaana agenttina yhden vuoden mittaisella kaksisuuntaisella sopimuksella New York Islandersiin.
Tie 12 (Viro)
thumb| Kantatie 12 Kosessa.
Kantatie 12 kulkee Pohjois-Virossa kantatieltä 13 valtatielle 2. Se alkaa Anijan kunnan Partsaaren kylästä ja kulkee Kehran kaupungin kautta Kosen pienkauppalaan. Tien pituus on 36,8 kilometriä.
Tien kulku
Kantatie 12 kulkee seuraavien maakuntien ja kuntien alueella:
Kartiokalkkikämmekkä
Kartiokalkkikämmekkä eli pyramidikämmekkä eli kartiosaalepjuuri (Anacamptis pyramidalis) on kämmekkäkasvien heimoon kuuluva kasvilaji. Se on noin 15–45 senttimetriä korkea ja sen lehdet ovat suikeita ja kouruisia.
Kartiokalkkikämmekän kukinto on tiheä, tyvestä puolipallomainen ja latvasta kartiomainen. Kukat ovat ruusun- tai purppuranpunaisia ja kasvi kukkii maaliskuusta kesäkuuhun.
Kartiokalkkikämmekkä kasvaa Pohjois-Afrikassa, Länsi-Aasiassa sekä Keski- ja Etelä-Euroopassa, mutta sitä ei tavata Suomessa.
TED
TED (Technology, Entertainment, Design, ) on yksityinen voittoa tavoittelematon  konferenssi, joka järjestettiin ensimmäisen kerran 1984. Sen vuotuisiin konferensseihin voivat osallistua vain kutsun saaneet. TEDin slogan on ”Levittämisen arvoisia ideoita”. Parhaat videoidut konferenssipuheet ovat kaikkien saatavilla TEDin internetsivustolla, osa myös suomenkielisellä tekstityksellä - kts. kohta käännösprojekti.
TEDin alkuperäinen teknologia, viihde ja muotoilu -teema on sittemmin levinnyt kattamaan monia muita alueita. TED-konferenssin puhujissa on asiantuntijoita tieteiden eri aloilta, mutta myös muusikoita, ihmisoikeusaktivisteja, poliitikkoja ja niin edelleen. Muun muassa Bill Gates, Bill Clinton, Bono, Al Gore, nobelisti James D. Watson, kädellistutkija Jane Goodall, ja Googlen luoneet Sergey Brin ja Larry Page ovat pitäneet konferenssissa puheita. Vuoteen 2021 mennessä ainoat suomalaiset, jotka ovat puhuneet TEDissä ovat Linuxin kehittäjä Linus Torvalds, F-Securen tutkimusjohtaja Mikko Hyppönen, pelisuunnittelija Karoliina Korppoo ja johtamisen professori Anu Puusa.
TEDin omistaa vuonna 1996 perustettu yksityinen voittoa tavoittelematon Sapling Foundation, jonka tavoitteena on levittää loistavia ideoita ja inspiroida ihmisiä luomaan parempi tulevaisuus.
TED Prize
Vuonna 2005 TED alkoi jakaa palkintoa TED Prize, joka on rahalliselta arvoltaan 100 000 dollaria. Lisäksi palkitut saavat pitää puheen konferenssissa. Puheen aihe on toive, joka muuttaisi maailmaa. Vuoteen 2009 asti palkinnon sai kolme henkilöä vuosittain.
Käännösprojekti
Toukokuussa 2009 TED aloitti videoidensa avoimen kääntämisen eri kielille. Avoimeen käännösprojektiin voivat osallistua myös amatöörikääntäjät. Itse kääntäminen tapahtuu Amara-tekstityssivustoa hyödyntäen osissa niin, että yksi kääntäjä kääntää valmiista (esimerkiksi englanninkielisestä) tekstityksestä suomeksi, ja toinen vapaaehtoinen tarkastaa ja tarvittaessa korjaa käännöstä. Käännökset ovat enimmäkseen vapaaehtoisten tekemiä ja niitä tulee projektin edetessä koko ajan lisää.
Audace (D551)
Audace (runkonumero D551) oli Italian laivaston Audace-luokan hävittäjä.
Valmistus
Alus tilattiin Cantiere navale di Riva Trigosolta, missä köli laskettiin 17. huhtikuuta 1968. Se laskettiin vesille 2. lokakuuta 1971 ja liitettiin laivastoon 16. marraskuuta 1972.
Palvelus
Alus poistettiin palveluksesta 28. syyskuuta 2006.
Swordsman II
Swordsman II on vuonna 1991 ensi-iltansa saanut wuxia-elokuva ja jatko-osa elokuvalle The Swordsman. Elokuvan pääosia esittävät Jet Li, Brigitte Lin, Michelle Reis, Rosamund Kwan, Waise Lee, Chin Kar-lok, Lau Shun, Fennie Yuen, Yen Shi-kwan, Candice Yu, Cheung Kwok-leung, Wong Chi-yeung ja Yeung Wah. Elokuvan ovat ohjanneet Ching Siu-tung ja Stanley Tong. Elokuva perustuu Louis Chan romaaniin The Smiling, Proud Wanderer. Elokuva sai myöhemmin jatko-osan The East Is Red.
Michael Shannon
Michael Corbett Shannon (s. 7. elokuuta 1974 Lexington, Kentucky) on yhdysvaltalainen näyttelijä. Hän esiintyy teatterissa, elokuvissa ja televisiossa.
Vuodesta 2010 alkaen Shannon on esiintynyt Nelson Van Aldenin roolissa HBO:n Boardwalk Empire -televisiosarjassa. Hän näyttelee aktiivisesti myös Chicagon ja New Yorkin teatterilavoilla.
Shannonilla on suhteestaan näyttelijä Kate Arringtonin kanssa tytär, joka syntyi vuonna 2008.
Pilkkurausku
Pilkkurausku (Raja brachyura) on rauskujen (Rajidae) heimoon kuuluva lauhkeissa merivesissä elävä kalalaji.
Koko ja ulkonäkö
250px|vasen|pienoiskuva|Pilkkurausku. Pilkkurausku voi maksimissaan kasvaa 1,2 metrin mittaiseksi (naaraat 125 senttimetrin mittaiseksi) ja painaa enintään 14,3 kilogrammaa. Sen kuono on tylppä ja kärjestään nystymäinen. Ruumis on rintaevien kohdalla leveämpi kuin kalan pituus. Vatsaevien takana oleva puoli ruumiista on hyvin ohut. Selässä on naarailla ja nuorilla yksilöillä 40–45 piikkiä silmien takaa selkäevän etuosaan saakka ulottuvassa rivissä. Piikkejä on selkäevän välissä yhdestä kahteen. Rintaevien etureuna on etenkin koiraalla aaltoreunainen.
Levinneisyys ja elinympäristö
Pilkkurauskua tavataan Atlantin valtameren itäosassa Norjasta ja Shetlandinsaarilta aina Länsi-Saharan ja Marokon alueelle asti. Se on Välimerellä harvinainen. Se elää hiekka- ja liejupohjilla 90–900 metrin syvyydessä vedenpinnasta. Yleisimmin sitä tavataan 10–150 metrin syvyydessä, Välimerellä aina 300 metrin syvyydessä asti.
Ravinto ja elintavat
Pilkkurauskun ravintoa ovat nuorena nilviäiset, madot ja pienikokoiset äyriäiset sekä vanhempana niiden lisäksi myös pieniä kaloja kuten sillejä, tuulenkaloja, kampeloita ja kilohailia. Laji tulee sukukypsäksi keskimäärin 90 senttimetrin mittaisena ja 8–10 vuoden iässä. Kutu tapahtuu helmi-elokuussa. Naaras laskee 10–14 senttimetrin mittaiset ja 6–9 senttimetrin levyiset munakotelot vedenpohjalle ja peittää ne hiekalla tai liejulla. Poikaset kuoriutuvat noin seitsemän kuukauden kuluttua noin 20 senttimetrin mittaisina. Yksi sukukypsä naaras tuottaa vuoden aikana 40–90 munaa.
Tan Kah Keen metroasema
Tan Kah Kee on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 27. joulukuuta 2015. Asemaa käyttävät Downtown Linen junat.
Adam Schlesinger
Adam Lyons Schlesinger (31. lokakuuta 1967 Manhattan, New York, Yhdysvallat – 1. huhtikuuta 2020 Poughkeepsie, New York, Yhdysvallat) oli yhdysvaltalainen laulaja-lauluntekijä, levytuottaja, basisti, kitaristi, kosketinsoittaja ja rumpali. Adam Schlesinger oli Fountains of Wayne -yhtyeen keulakuva ja teki musiikkia Crazy Ex-Girlfriend -tv-sarjaan. Schlesinger voitti kolme Emmy-palkintoa ja Grammy-palkinnon. Schlesinger kuoli covid-19-tautiin huhtikuussa 2020.
Plovan
Plovan on kunta Ranskassa Finistèren departementissa Bretagnen alueella. Se sijaitsee Atlantin valtameren rannalla.
Tytöistä parhain
Tytöistä parhain on yhdysvaltalaisen Louisa May Alcottin kokonaisuudessaan vuonna 1870 julkaistu tyttökirja. Kirjan ensimmäinen osa ilmestyi vuonna 1869. Kirja sijoittuu 1800-luvulle Massachusettsin osavaltioon. Alun perin kirja oli vain kuusi lukua pitkä, mutta lukijoiden vaadittua sille jatkoa, Alcott lisäsi kirjaan vielä noin kymmenen lukua.
Juoni
Tytöistä parhain alkaa kun nuori ja tyylikäs bostonilainen Fanny Shaw kutsuu luokseen ystävänsä Pollyn. Polly asuu maalla, ja on kokenut hyvin erilaisen kasvatuksen kuin Fanny. Aluksi Fannyn ystävät ja jopa tämä itsekin nauraa Pollylle ja tämän tavoille, eikä rouva Shawkaan ymmärrä tätä lainkaan. Fannyn veli Tom on kiusata kiltin Pollyn hengiltä ja ainoa joka tuntuu ymmärtävän tätä on perheen isoäiti. Vähitellen Shaw'n lapsille alkaa kuitenkin valjeta Pollyn viisaus ja kasvatuksen hyvät puolet. Kirjan toisessa osassa on kulunut kuusi vuotta ja Polly muuttaa Bostoniin tienatakseen rahaa soitonopettajana. Kaikki ovat nyt vanhempia ja rakkautta tuntuu olevan ilmassa joka puolella. Polly ei ymmärrä, miksi häntä ärsyttää niin kovasti Tomin ja Trixin kihlaus, eikä miksi Fanny suhtautuu niin vihamielisesti hänen ja herra Sydneyn ystävyyteen. Vähitellen asiat tuntuvat olevan aivan solmussa ja ne todella kaipaavat selvittämistä, milloin Pollyn maalaisjärjestä on taas hyötyä.
Cartoon Network
Cartoon Network (lyhenteenä CN) on yhdysvaltalainen kaapelitelevisiokanava, joka keskittyy animaatioihin. Se näkyy myös eri puolilla maailmaa digitaalitelevisioverkon ja satelliitin kautta. Ohjelmat on suunnattu lapsille ja nuorille. CN-kanava lähettää sarjoja joka päivä 24 tuntia viikossa. Kanava on maksullinen, ja siellä on harvoin ylimääräisiä mainoskatkoja. Kanava on pääasiassa nuorille suunnattu kanava, mutta Yhdysvalloissa sen myöhäisilloissa esitetään Adult Swim -nimisessä osiossa enemmän aikuisemmille nuorille suunnattua animaatiota. Viime vuosina CN:llä on esitetty myös näytelmäsarjoja ja elokuvia.
Cartoon Network aloitti toimintansa Yhdysvalloissa vuonna 1992 lokakuussa, jolloin sen ensimmäinen ohjelma oli Looney Tunes. Skandinaviassa kanava aloitti toimintansa vuonna 2000. Cartoon Network aloitti lähetykset Suomessa toukokuussa 2017.
Set Fire to the Rain
"Set Fire to the Rain" on brittiläisen laulaja-lauluntekijä Adelen kappale ja 4. huhtikuuta 2011 julkaistu single hänen toiselta studioalbumiltaan 21. Laulun ovat tehneet Adele ja Fraser T. Smith, ja sen on tuottanut Smith.
Cartoon Network
Ohjelmistoa
Pohjoismaissa esitettäviä ohjelmia:
Näytettyjä/tauolla olevia ohjelmia
Skandinaviassa esitettyjä ohjelmia.
Rick Baker
Rick Baker (8. joulukuuta 1950 Binghamton, New York, Yhdysvallat) on yhdysvaltalainen Oscar-palkittu maskeeraaja. Hän teki esimerkiksi erikoistehosteita ja maskeerauksia elokuvassa Tähtien sota (1977) ja Riiviöt (1984) sekä paljon muita. Hän on myös näytellyt joissakin elokuvissa esimerkiksi vuoden 1976 King Kongissa hän esitti nimiroolia ja Michael Jacksonin Thriller-musiikkivideossa zombia.
Ura
Teini-ikäisenä Baker alkoi luoda keinotekoisia ruumiinosia omassa keittiössään.
Baker sai parhaan maskeerauksen Oscar-palkinto hänen maskeerauksistaan Ihmissusi Lontoossa elokuvasta. Hän loi myös "werecat" olennon, josta muuttuu Michael Jacksonin Michael Jackson’s Thrillerissä. Tämän jälkeen Baker oli ehdolla kymmenen kertaa parhaan maskeerauksen Oscar-palkinossa, joista hän voitti seitsemän.
Hän oli naimisissa Elaine Melba Bakerin kanssa kymmenen vuoden ajan.
Baker väittää, että hänen Harry and the Hendersons työt ovat yksi hänen ylpeimmistä saavutuksistaan.
Baker sai Hollywood Walk of Famen 2485:n tähden 30.11.2012.
Baker ilmoitti eläkkeestään 28.5.2015 sanojen.
Yksityiselämä
Baker syntyi Binghamtonissa, New Yorkissa. Hän on naimisissa ja hänellä on kaksi tytärtä.
Gothika
Gothika on vuonna 2003 ensi-iltansa saanut yliluonnollinen jännityselokuva. Elokuvan on ohjannut Mathieu Kassovitz ja pääosassa esiintyy Halle Berry.
Seututie 807
Seututie 807 on Siikalatvan Rantsilan taajamasta Paavolan, Ruukin ja Revonlahden taajamien kautta Siikajoenkylään johtava seututie. Tie erkanee Rantsilassa valtatieltä 4 ja risteää Paavolassa kantatien 86 ja Revonlahdella valtatien 8 kanssa. Tie päättyy Siikajoenkylässä seututien 813 risteykseen. Tien pituus on 62 kilometriä. Revonlahden ja Siikajoenkylän välinen osuus on sorapintainen, mutta muutoin tie on päällystetty. Joulukuussa 2022 Revonlahden ja Siikajoenkylän välinen sorapintainen osuus valittiin Iltalehden järjestämässä valokuvakilpailussa Suomen surkeimmaksi kylätieksi.
KK Budućnost Podgorica
KK Budućnost on montenegrolainen koripalloseura Podgoricasta.
Historia
Seura perustettiin vuonna 1949. Vuonna 1951 Budućnost voitti kaupunkien välisen sarjan Herceg Novissa. Joukkue juhli ensimmäistä Montenegron mestaruutta vuonna 1958, jonka johdosta seura pääsi karsimaan pääsystä Jugoslavian pääsarjaan. Karsintaottelut peruutettiin kuitenkin Jugoslavian koripalloliiton päätöksellä ja Zastava Kragujevac pääsi suoraan pääsarjaan. Myös vuosina 1960, 1961 ja 1969 Budućnost voitti Montenegron mestaruuden.
Same Day, Different Shit
Same Day, Different Shit on rap-artisti Kuruptin kuudes studioalbumi, joka julkaistiin 20. kesäkuuta 2006. Hän julkaisi sen nimellä Young Gotti, joka on Tupac Shakurin hänelle antama lempinimi. Kurupt lähti Death Row Recordsista johtuen hänen edellisen albuminsa Against tha Grainin huonosta myynnistä ja arvosteluista. Hän liittyi Daz Dillingerin D.P.G. Recordziin vuoden 2005 joulukuussa. Albumi sijoittui sijalle 59. Billboardin Top R&B/Hip-Hop -albumilistalla.
KK Budućnost Podgorica
Historia
1970-luvun alussa Montenegron mestaruudesta pelattiin yhtenäisessä sarjassa, eikä sarjaa jaettu alueiden kesken. Budućnost juhli jälleen Montenegron mestaruutta vuosina 1970 ja 1971, sekä nousi Jugoslavian toiselle sarjatasolle yhdeksi kaudeksi (1971–1972). Vuosina 1973–1974 seura voitti jälleen Montenegron mestaruuden ja nousi Jugoslavian toiselle sarjatasolle kaudeksi 1974–1975. Kaudella 1979–1980 joukkue oli toisen sarjatason ensimmäinen ja nousi suoraan pääsarjaan. Samalla seuran kotiareena, Morača Sports Center, avattiin. Jugoslavian pääsarjassa Budućnost pelasi vuodet 1980–1988. Takaisin korkeimmalle sarjatasolle joukkue onnistui nousemaan kaudeksi 1990–1991. Seuran menestyksekkäimmät vuodet sijoittuvat 2000-luvun vaihteeseen, jolloin joukkue voitti kolme kertaa perättäin Jugoslavian mestaruuden. Kaudella 2000–2001 Budućnost pääsi Euroliigassa kuudentoista parhaan joukkoon. Vuodesta 2006 lähtien seura on pelannut Montenegron liigassa, jossa se on voittanut mestaruuden vuosina 2007–2012.
Elukka
Elukka on vuonna 2001 ensi-iltansa saanut komediaelokuva. Elokuvan on ohjannut Luke Greenfield ja pääosassa on Rob Schneider.
Elokuva kertoo Marvinista, joka toimistotyössään poliisiasemalla haaveilee oikeasta poliisin työstä. Haaveensa toteuttamiseksi hänen täytyisi läpäistä kuntotesti, joka on kuitenkin Marvinille melkein mahdotonta. Eräänä päivänä Marvin joutuu auto-onnettomuuteen ja syöksyy autossaan jyrkänteeltä. Hullu tiedemies pelastaa Marvinin ja käyttää tätä koekaniininaan. Marvin herää autossaan tietämättä mitään hänelle tehdyistä kokeista, mutta pian tiedemiehen kokeiden tuloksena Marvinin käytös alkaa muuttua eri eläimiä muistuttavaksi.
Tie 13 (Viro)
pienoiskuva|Tie 13 [[Aegviidussa.]] Kantatie 13 kulkee Pohjois-Virossa valtatieltä 1 Jõelähtmen kunnan Jägalan kylästä Aegviidun kautta Järvan kunnan Käraveteen valtatielle 5.
Tien kulku
Kantatie 13 kulkee seuraavien maakuntien ja kuntien kautta:
Sääskelä
thumb|right|180px|Sääskelän kunta Hatsinan piirin kartalla. Sääskelä on maalaiskunta ja sen keskuskylä Leningradin alueen Hatsinan piirissä Venäjällä. Se sijaitsee Inkerin ylängöllä 15 kilometriä Hatsinasta länteen. Kylässä on 1 900 ja kunnassa 4 900 asukasta (vuonna 2011).
Maantiede ja asutus
Sääskelän kunnan pinta-ala on 168,21 neliökilometriä. Se rajoittuu idässä Hatsinan piirin Puutostin, kaakossa Voiskovitsan ja etelässä Jelisavettinan kuntiin sekä lännessä Leningradin alueen Volossovan ja pohjoisessa Lomonosovin piireihin. Pinta-alasta 55,5 % on metsää, 37,1 % maatalousmaata ja 5,8 % asuinaluetta.
Pinnanmuodostukseltaan alue on koillista kohti laskeutuvaa heikosti kumpuilevaa moreenitasankoa. Kunnassa ei ole luonnollisia vesistöjä. Karsti-ilmiöt ovat yleisiä. Hyötykaivannaisiin kuuluvat fosforiitti, dolomiitti, hiekka ja turve.
Keskuskylän lisäksi kuntaan kuuluu 20 kylää: Akkala (ven. Akkolovo), Hinnautio eli Hynnänautio (Fjunatovo), Kolmikanta eli Pieni-Ontrova (Maloje Ondrovo), Kouhia (Kastino), Muttala eli Tikansalo (Muttolovo), Ontrova (Bolšoje Ondrovo), Peräjärvi (Perejarovo), Pitkälä (Pitkelevo), Repola (Rebolovo), Roksova (Krokševo), Ronila (Ronilovo), Savonkylä eli Kastinan Pöllä (Savankjulja), Suo-Tukenitsa (Tuganitsy), Sääpinä (Žabino), Toivari (Toivorovo), Uusi-Niiskovitsa (Novyje Nizkovitsy), Vanha-Niiskovitsa (Staryje Nizkovitsy), Voiskovitsa, Vohkana (Vohonovo) ja Vuitti (Vytti). Sääskelän jälkeen toiseksi suurin asutuskeskus on 800 hengen Sääpinä. Kunnan alueella on kolme suurta puutarha-aluetta, joissa on yhteensä lähes 4 000 palstaa.
Historia
Ennen toista maailmansotaa seudulla asui etupäässä inkerinsuomalaisia. Eräissä kylissä oli myös inkerikkoja, venäläisiä ja virolaisia. Luterilaiset kuuluivat Kupanitsan, Skuoritsan ja Spankkovan seurakuntiin.
Liikenne, talous ja palvelut
Tärkein liikenneväylä on Sääskelän kautta kulkeva Kirovskin, Namkun, Hatsinan ja Haisevaisin välinen maantie A120. Kunnan pohjoisrajalla kulkee Pietarin ja Tallinnan välinen valtatie M11 ja itäpuolitse Pietarista Hatsinan kautta Pihkovaan johtava valtatie M20. Sääskelästä on neljä linja-autoreittiä Hatsinaan. Vohkanan pohjoispuolella on käytöstä poistettu pienkoneiden kiitotie.
Raef LaFrentz
Raef Andrew LaFrentz (s. 29. toukokuuta 1976 Hampton, Iowa) on yhdysvaltalainen kilpauransa päättänyt koripalloilija.
Denver Nuggets varasi sentterinä ja isona laitahyökkääjänä pelanneen LaFrentzin NBA:han kolmannella vuorolla vuoden 1998 varaustilaisuudessa. Kaudella 2001–2002 hän oli 2,7 koriinheiton torjunnan keskiarvollaan sarjan toiseksi paras Ben Wallacen jälkeen. LaFrentz pelasi NBA:ssa yhteensä 11 kautta neljässä eri seurassa.
Sääskelä
Liikenne, talous ja palvelut
Keskuskylän palveluihin kuuluvat lastentarha, keskikoulu, kulttuuritalo, kirjasto, pieni poliklinikka, posti, pankki, joukko kauppoja ja kahvila. Eräitä palveluja on myös Sääpinässä ja muissa kylissä. Sääpinässä ja Vohkanassa on vuonna 2008 rakennetut ortodoksiset kirkot.
Raef LaFrentz
LaFrentz edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.
Sääskelä
Nähtävyydet ja matkailu
Seudulta on löydetty useita keskiaikaisia hautapaikkoja. Entisistä kartanoista on suojeltu vain Hinnaution puistoalue. Historialliset kohteet liittyvät Venäjän kansalaissotaan ja toiseen maailmansotaan. Matkailupalveluja ei ole.
Ajomoottori
Ajomoottori on sähkömoottori, jota käytetään kulkuneuvojen voimanlähteenä esimerkiksi vetureissa ja sähköajoneuvoissa.
Ajomoottoreita käytetään sähkörautatiekalustossa kuten sähkömoottorijunissa ja sähkövetureissa sekä muissa sähkökulkuneuvoissa kuten sähkömaitoautoissa, hisseissä, vuoristoradoissa, kuljettimissa ja johdinautoissa. Niitä käytetään myös kulkuneuvoissa, joissa on sähköinen voimansiirto (dieselsähköisissä vetureissa ja hybridiajoneuvoissa) sekä akkusähkökulkuneuvoissa.
Moottoreiden tyypit ja tehonsäätö
Kenttäkäämitetyt tasavirtasarjamoottorit ovat ajomoottoreiden vanhin tyyppi. Niiden nopeuden ja vääntömomentin suhde on käytännöllinen ajokäytössä: vääntömomentti on suuri hitaalla nopeudella, mikä parantaa kiihtyvyyttä, ja momentti pienenee nopeuden kasvaessa. Kun kenttäkäämitykseen lisätään tapitus, nopeusominaisuuksia voidaan muunnella siten, että kuljettaja pystyy säätämään kiihdytystä suhteellisen pehmeästi. Kahden ajomoottorin käyttö lisää säätömahdollisuuksia: hitaasti ajettaessa ajomoottoreita voidaan käyttää sarjassa, ja nopeuden kasvaessa moottoreita voidaan käyttää rinnan, jolloin molempia voi käyttää suuremmalla jännitteellä. Tällöin huippunopeus kasvaa. Rautateillä voidaan käyttää jopa eri jännitteitä ratajohdon eri osuuksilla. Korkeampaa jännitettä käytetään pitkillä asemien välisillä ajo-osuuksilla ja matalampaa jännitettä asemilla, joilla hitaampi ajonopeus riittää.
Ajomoottoreita voidaan käyttää tasavirran asemesta myös vaihtovirralla. Moottoreina käytetään samoja yleisvirtakoneita kuin tasavirtakäytössä; erona on ainoastaan vaihtosähkön käyttö. Koska sekä ankkurikäämityksen että kentän virran suunta kääntyy samanaikaisesti, yleisvirtakone toimii samoin kuin tasasähköllä. Käyttöolosuhteiden parantamiseksi vaihtosähkörautateillä käytetään usein sähköä, jonka taajuus on alhaisempi, kuin kuluttajakäytössä. Tähän tarvitaan oma sähköasema tai pyörivä taajuusmuuttaja, joka muuttaa tavallisen kaupallisen vaihtojännitteen 50 tai 60 hertsin taajuudelta ajomoottoreiden 25 tai 16 2⁄3 hertsin taajuudelle. Vaihtovirtajärjestelmällä mahdollistetaan tehokas sähkönsiirto ratajohdossa ja helpottaa junan nopeudensäätöä.
Vaihtovirralla toimivat oikosulkumoottorit ovat yksinkertaisia ja tarvitsevat vain vähän huoltoa, mutta niiden käyttö ajomoottoreissa on ollut haastavaa, koska niiden nopeusominaisuudet ovat kiinteät. Vaihtovirralla toimiva oikosulkumoottori tuottaa tarpeeksi voimaa vain kapealla nopeusalueella, joka riippuu vaihtovirran taajuudesta. Tehopuolijohteiden käyttö on mahdollistanut vetureiden ja muiden kulkuneuvojen taajuusmuuttajakäytön, jolloin nopeusalue on laaja, voidaan käyttää vaihtosähkönsiirtoa ja vahvoja oikosulkumoottoreita, joissa ei ole kuluvia osia kuten hiiliharjoja ja virrankääntimiä. Maailman ensimmäiset tekniikkaa käyttäneet kulkuneuvot olivat Helsingin metron M100:t, joihin tuli Strömbergin taajuusmuuttajakäyttö.
Ajoneuvoissa
Ajoneuvot (autot, linja-autot ja rekat) ovat kulkeneet perinteisesti dieselillä ja bensiinillä, ja niissä on käytetty joko mekaanista tai hydraulista voimansiirtoa. 1900-luvun lopulla alettiin kehittää sähköistä voimansiirtoa, jonka tehonlähteenä käytettiin polttomoottoreita, akkuja tai polttokennoja. Yhtenä sähkökoneiden käytön hyötynä oli se, että niillä voitiin ottaa energiaa talteen esimerkiksi jarrutusenergian talteenottoa hyödyntävillä jarruilla. Tällöin akkuja voitiin ladata jarruttaessa.
Rautateillä
pienoiskuva| Sveitsiläinen Rhaetian-rautatien Ge 6/6 I Krokodil -veturi, jossa on jokaisen telin yläpuolella suuri ajomoottori, jonka voima välitetään kiertokangilla. Junien ajomoottorit olivat perinteisesti yleisvirtakoneita, joiden käyttöjännite oli noin 600 V. Tehopuolijohteet (tyristorit ja eristehilatransistorit) mahdollistivat paljon yksinkertaisempien ja luotettavampien oikosulkumoottoreiden (epätahtikoneiden) käytön. Myös vaihtovirtatahtimoottoreita käytetään toisinaan mm. Ranskan TGV:ssä.
Ajomoottoreiden asennus
Ennen 1900-luvun puoltaväliä käytettiin yhtä suurta sähkömoottoria pyörittämään useita akseleita kiertokankien välityksellä hyvin samankaltaisesti kuin höyryvetureissa oli tehty. Tällaisia vetureita olivat muun muassa Pennsylvanian rautateiden DD1, FF1 ja L5 sekä Sveitsin Krokodil-veturit. Nykyisin käytetään yleensä yhtä ajomoottoria akselia kohden. pienoiskuva| Tšekkiläisen ČD 182 -sarjan veturin ajomoottori Ajomoottori on ripustettu yleensä telin rungon ja vetoakselin väliin kolmipistekiinnityksellä. Tämän ongelmana on, että osa ajomoottoreiden painosta ei ole jousten varassa, mikä lisää ei-toivottuja voimia ajon aikana. Pennsylvanian rautatien GG1-veturin tapauksessa jokaista vetoakselia pyörittämässä oli kaksi teliin asennettua moottoria. Milwaukee Road -rautatien General Electricin valmistamissa Bi-Polar-sähkövetureissa oli suoravetomoottorit. Moottorin pyörivä runko toimi myös pyörien akselina. Ranskalaisen TGV:n moottorivaunuissa ajomoottori on asennettu moottorivaunun runkoon ja se pyörittää kaikkia akseleita. Tällöin telien kääntymisessä on vain vähän joustavuutta, mutta kun suhteellisen raskas ajomoottori on asennettu runkoon telin sijaan, dynamiikka paranee, mikä parantaa suurnopeusominaisuuksia.
Käämitykset
Tasavirtamoottorit olivat sähkövetureiden, dieselsähköisten vetureiden ja raitiovaunujen yleisimpiä ajomoottoreita monien vuosien ajan. Näissä moottoreissa on pyörivä ankkurikäämitys ja kiinteä kenttäkäämitys, joka ympäröi ankkurikäämitystä. Kenttäkäämitys koostuu tiiviisti käämityistä keloista, jotka ovat ajomoottorin sisällä. Ankkurikäämityksessä on niin ikään keloja, jotka ovat keskiakselin ympärillä ja kytkettynä kenttäkäämitykseen harjojen välityksellä. Harjat painuvat virrankäännintä vasten jousten avulla. Ankkurikäämit päättyvät virrankääntimeen, joka jakaa ne ympyrän kehälle ja kääntää virran kulkemaan oikeaan suuntaan. Kun ankkuri- ja kenttäkäämitys kytketään sarjaan, ajomoottoria kutsutaan sarjakäämitetyksi. Sarjakäämitettyjen tasavirtamoottoreiden kenttä- ja ankkurikäämityksen sähkövastus on pieni, joten Ohmin lain mukaan jännite saa aikaan suuren virran tällaisessa koneessa. Suuren virran ansiosta moottorin sisällä on vahva magneettikenttä, mikä synnyttää suuren vääntömomentin, joten moottori sopii hyvin junan liikkeellelähtöön. Huonona puolena on, että ajomoottorin virtaa on rajoitettava, sillä muuten virransyöttö voi ylikuormittua tai moottori ja sen johtimet vahingoittua. Vääntömomentti voisi jopa ylittää tartuntavoiman, jolloin pyörät luistaisivat. Virran rajoittamiseen käytettiin perinteisesti vastuksia.
Tehonsäätö
Kun tasavirtamoottori alkaa pyöriä, sisäiset magneettikentät saavat aikaan itseinduktion. Tällöin ajomoottoriin syntyy jännite, joka on vastakkaismerkkinen lähdejännitteeseen verrattuna, joten tästä aiheutuva vastasähkömotorinen voima rajoittaa virtaa. Moottorin nopeuden kasvaessa itseinduktiojännite kasvaa, jolloin vastasähkömotorinen voima kasvaa, sähkömotorinen voima heikkenee, virta pienenee ja vääntömomentti romahtaa. Kiihdytys loppuu luonnollisesti silloin, kun junan vastusvoimat ovat yhtä suuria kuin moottoreiden tuottama vääntömomentti. Kiihdytyksen jatkamiseksi sarjaan kytkettyjä vastuksia voidaan kytkeä pois askel askelelta. Jokainen askel suurentaa tehollista jännitettä ja siten virtaa, kunnes moottorin nopeutuminen kumoaa tämän vaikutuksen. Tämän voi kuulla ja tuntea vanhoissa tasavirtajunissa, joissa kuuluu sarja kalahduksia lattian alta ja tuntuu nykäys, kun vääntömomentti kasvaa äkillisesti kasvaneen jännitteen myötä. Kun virtapiirissä ei ole enää jäljellä vastuksia, ajojohtimen jännite syötetään suoraan moottoreille. Junan nopeus pysyy vakiona pisteessä, jossa tehollisen jännitteen määrittämä vääntömomentti on yhtä suuri kuin ilmanvastus ja muut vastusvoimat. Jos juna alkaa kiivetä ylämäkeä, nopeus pienenee, koska vastusvoimat ovat vääntömomenttia suurempia. Tällöin vastasähkömotorinen voima pienenee ja tehollisjännite suurenee, kunnes moottori tuottaa tarpeeksi vääntömomenttia uuteen vastukseen nähden. Sarjaan kytkettyjen vastusten käyttö tuhlasi sähköä, koska energiaa muuttui lämmöksi. Energianhukan vähentämiseksi sähkövetureissa ja sähkömoottorijunissa käytettiin yleensä sarjaan- ja rinnankytkentöjen yhdistelmiä (aluksi kaikki moottorit sarjassa ja lopuksi rinnan), kunnes mekaaninen tehonsäätö korvattiin kehittyneemmällä tehoelektroniikalla.
Dynaaminen jarrutus
Jos juna saapuu alamäkeen, sen nopeus kasvaa, koska vastusvoimat ovat vääntömomenttia pienempiä. Nopeuden kasvaessa sisäinen vastasähkömotorisen voiman aikaansaama jännite kasvaa, jolloin vääntömomentti pienenee, kunnes se on taas tasapainossa vastusvoimien kanssa. Koska vastasähkömotorinen voima pienentää virtaa sarjakäämitetyssä moottorissa, ei ole olemassa nopeutta, jolla vastasähkömotorinen voima ylittäisi syöttöjännitteen, joten yksittäisellä tasavirtasarjamoottorilla ei saada aikaan dynaamista jarrutusta eikä jarrutusenergian talteenottoa.
Automaattinen kiihdytys
Alkujaan sähköjunan kuljettajan piti huolehtia resistanssin pienentämisestä käsin, mutta automaattista kiihdytystä on käytetty vuodesta 1914. Moottorin virtapiirissä oli kiihdytysrele, joka valvoi virran pienenemistä ja pienensi resistanssia portaittain. Kuljettajan tuli valita ainoastaan pieni, keskisuuri tai suuri nopeus (moottorit sarjassa, moottorit pareittain sarjassa ja kaikki moottorit rinnan), ja itsetoimiva laitteisto hoiti loput.
Teho, voima ja nopeus
Sähkövetureista ilmoitetaan yleensä jatkuva teho ja tuntiteho. Tuntiteho tarkoittaa suurinta mahdollista tehoa, jonka moottorit pystyvät tuottamaan tunnin aikana ylikuumenematta. Kokeen aluksi moottoreiden ja jäähdytyksessä käytettävän ulkoilman lämpötila on yleensä 25 °C. Neuvostoliitossa GOST 2582-72-luokan moottoreissa, joissa oli N-luokan eristeet, sallittiin enintään 160 °C:n lämpötila ankkurissa, 180 °C staattorissa ja 105 °C virroittimessa. Tuntiteho on tavallisesti noin kymmenen prosenttia jatkuvaa tehoa korkeampi, ja sitä rajoittaa koneen lämpötilan nousu.
Ajomoottoreissa käytetään alennusvaihdetta välitettäessä vääntömomentti moottorista vetoakselille, joten moottorin todellinen kuorma riippuu alennusvaihteesta. Samanlaisten ajomoottoreiden kuormitusarvot voivat olla hyvinkin erilaisia. Ajomoottorissa, joka on säädetty rahdinkuljetukseen sopivaksi, käytetään alennusvaihdetta, jolla voidaan tuottaa suurempi vääntömomentti turvallisesti pidemmän aikaa virran pysyessä samana. Alennusvaihteen avulla moottorista saadaan suurempi mekaaninen hyöty.
Dieselsähköisissä ja kaasuturbiinisähköisissä vetureissa hyötysuhde on yleensä noin 81%. Sähkögeneraattori muuntaa noin 90% polttomoottorin tuottamasta energiasta sähköksi, ja ajomoottori muuntaa noin 90% tästä sähköstä takaisin mekaaniseksi energiaksi (0,9 × 0,9 = 0,81).
Tavallisten ajomoottoreiden teho voi olla jopa 1600 kW (2144 hevosvoimaa).
Myös ajonopeus on merkittävä tekijä ajomoottoreiden suunnittelussa. Moottorin ankkurilla on suurin turvallinen nopeus, jolla tai jonka alapuolella käämitykset pysyvät turvallisesti paikoillaan.
Tämän huippunopeuden yläpuolella ankkurin pyörimisen aiheuttama voima saa ankkurikäämitykset venymään ulospäin. Pahimmillaan käämitykset voivat joutua kosketuksiin moottorin kotelon kanssa, irrota kokonaan ankkurista ja katketa.
Ylinopeuden aiheuttama ankkurikäämitysten vaurioituminen voi johtua joko ajomoottoreiden käyttämisestä liian suurella nopeudella tai siitä, että hinauksessa olevaa veturia liikutetaan liian nopeasti. Syynä voi alla sekin, että kuluneen tai vaurioituneen moottorin vaihdossa ei huomioida uuden moottorin soveltumista käyttökohteeseensa.
Ylikuormitus tai ylikuumeneminen voi aiheuttaa samaa ilmiötä myös hitaammissa nopeuksissa, jos ankkuri tai käämitysten tukirakenteet ja kiinnikkeet ovat varioituneet aiemmin mainituista syistä.